เตรียมเสนอ สลากรูปแบบใหม่ 4 แบบ ให้บอร์ดกองสลากฯ แก้ปัญหาหวยแพง
ประธานสลากฯ ยอมรับแก้หวยแพงยาก แม้สำนักงานสลากฯ วางแผนแก้ปัญหามาโดยตลอด พร้อมให้ประชาชนรอลุ้นสลากรูปแบบใหม่ ล่าสุดอยู่ระหว่างเตรียมเสนอให้บอร์ดฯ พิจารณา 4 แบบวันที่ 8 ก.ค. 2563 นายพชร อนันตศิลป์ อธิบดีกรมสรรพสามิต ในฐานะประธานกรรมการสลากกินแบ่งรัฐบาล เปิดเผยว่า เรื่องที่ นายมานะ โลหะวณิชย์ ส.ส.ชัยภูมิ พรรคเพื่อไทย ในฐานะประธาน คณะกรรมาธิการ (กมธ.) คุ้มครองผู้บริโภค สภาผู้แทนราษฎร เรียกสำนักงานสลากกินแบ่งรัฐบาลไปชี้แจงปัญหาสลากราคาแพงนั้น เป็นการไปรายงานตามปกติถึงแนวทางการดำเนินงานแก้ไขปัญหาสลากที่เกิดขึ้นสำหรับที่ผ่านมา สำนักงานสลากฯ ได้มีการแก้ไขปัญหาสลากราคาแพงมาโดยตลอด ทั้งการเพิ่มจำนวนสลากเพื่อให้เพียงพอต่อความต้องการ การออกสลากชุด 2 ใบ สลับเลขหน้า 4 ตัว และการกำหนดโควตาสลากการกุศล ให้เฉพาะสมาคมคนพิการแห่งประเทศไทย และองค์การทหารผ่านศึกเท่านั้นส่วนข้อเสนอที่คณะกรรมาธิการฯ อยากให้รื้อระบบโควตาสลากนั้น สำนักงานสลากฯ มีการดำเนินการมาหลายรอบแล้วเพื่อจัดระบบการขายซื้อสลากให้เกิดความยุติธรรมมากที่สุด โดยการตัดโควตาคนที่ไม่ทำตามกฎของสำนักงานออกไป จนปัจจุบันมาเหลือเพียงระบบจองซื้อสลากล่วงหน้าสำหรับผู้ซื้อสลากรายย่อย และโควตาสลากการกุศล ที่ให้เฉพาะสมาคมคนพิการและองค์การทหารผ่านศึกต้องยอมรับว่าตราบใดที่สลากยังเป็นรูปแบบใบ ปัญหาสลากแพงก็ยังมีมาเรื่อยๆ เพราะเราควบคุมการขายต่อไม่ได้ เนื่องจากสลากใบสามารถเปลี่ยนมือได้ แต่อย่างไรก็ตามสำนักงานสลากฯ ก็ได้ออกแนวทางการแก้ไขปัญหาเรื่องสลากราคาแพงมาอย่างต่อเนื่องสำหรับเรื่องสลากรูปแบบใหม่นั้น ขณะนี้ นายธนวรรธน์ พลวิชัย กรรมการและโฆษกคณะกรรมการสลากกินแบ่งรัฐบาล ได้รายงานรายละเอียดของสลากรูปแบบใหม่ทั้งหมด 4 รูปแบบแล้ว ให้บอร์ดสลากกินแบ่งรัฐบาลพิจารณาเรียบร้อยแล้วเมื่อเดือน มิ.ย.ที่ผ่านมา และในที่ประชุมบอร์ดสลากฯ ยังไม่ได้สรุปว่าจะเลือกรูปแบบใดทั้งสิ้นขณะนี้ ได้ให้นายธนวรรธน์ไปดูว่าแต่ละรูปแบบติดขัดข้อกฎหมายใดหรือไม่ และนำเรื่องนี้มาหารืออีกครั้งในการประชุมบอร์ดสลากฯ ในวันที่ 21 ก.ค.2563 ซึ่งถ้าหากบอร์ดสลากฯ มีความเห็นว่าเดินหน้าต่อได้ ก็จะมีการเปิดรับฟังความคิดเห็นจากประชาชนเป็นลำดับถัดไปนายธนวรรธน์ พลวิชัย กรรมการและโฆษกคณะกรรมการสลากกินแบ่งรัฐบาล กล่าวว่า ตอนนี้เสนอรายละเอียดของสลากรูปแบบใหม่ให้บอร์ดฯ พิจารณาเรียบร้อยแล้ว 4 รูปแบบ ได้แก่ สลากเลขท้าย 3 ตัว สลากรูปภาพ 12 นักษัตร สลากล็อตโต้ (Lotto) และสลาก 6 ตัว ที่มีตัวเลขเหมือนกับสลากใบมาจำหน่ายผ่านออนไลน์ หลังจากนี้หากบอร์ดสลากฯ ให้เดินหน้าต่อไปได้ ก็จะเข้าสู่ช่วงเปิดรับฟังความคิดเห็นจากประชาชนและผู้ที่เกี่ยวข้อง.
ประธานสลากฯ ยอมรับแก้หวยแพงยาก แม้สำนักงานสลากฯ วางแผนแก้ปัญหามาโดยตลอด พร้อมให้ประชาชนรอลุ้นสลากรูปแบบใหม่ ล่าสุดอยู่ระหว่างเตรียมเสนอให้บอร์ดฯ พิจารณา 4 แบบ 
หวยแพง,สลากกินแบ่งรัฐบาล,หวย,หวย 16 ก.ค.63,กองสลาก